**Molėtų rajono savivaldybės taryba**

**SPRENDIMAS**

**DĖL PRITARIMO molėtų rajono savivaldybės administracijos PROJEKTui „Privačių namų prijungimas prie nuotekų surinkimo infrastruktūros Molėtų mieste“ pagal Aplinkos apsaugos rėmimo programą**

2017 m. spalio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Aplinkos apsaugos rėmimo programos lėšų naudojimo tvarkos aprašo, patvirtinto Lietuvos Respublikos aplinkos ministro 2004 m. gegužės 19 d. įsakymu Nr.D1-276 „Dėl Aplinkos apsaugos rėmimo programos lėšų naudojimo tvarkos aprašo patvirtinimo“, 29 punktu ir atsižvelgdama į Lietuvos Respublikos aplinkos ministerijos 2017 m. rugsėjo 21 d. raštą Nr.(9.1)-D8-6426 „Dėl paraiškų teikimo Aplinkos apsaugos rėmimo programos lėšoms gauti“,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija įgyvendintų projektą „Privačių namų prijungimas prie nuotekų surinkimo infrastruktūros Molėtų mieste“ (toliau – Projektas) pagal Aplinkos apsaugos rėmimo programą.
2. Įsipareigoti skirti savivaldybės lėšų, kurios sudarys ne mažiau kaip 30 proc. įgyvendinamo Projekto išlaidų.
3. Pavesti Molėtų rajono savivaldybės administracijos direktoriui organizuoti 1 punkte nurodyto projekto rengimą bei įgyvendinimą.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras